Kmieni dalgħodu fil-WasteServ nstabu tliet kontenituri tal-gass fost il-materjal riċiklabbli mill-ġbir bieb bieb. Fi stqarrija l-kumpanija spjegat li żewġ bottijiet kienu mimlija filwaqt li wieħed minnhom kien vojt, probabbilment minħabba daqqiet waqt li kien fit-trakk tal-ġbir tal-iskart jew fil-bag opener meta wasal fil-faċilità tal-WasteServ. Il-bottijiet kienu f'borża trasparenti u setgħu jiġu identifikati faċilment qabel ma' ddaħlu fil-WasteServ. Wasteserv Il-Kumpanija qalet li dawn huma atti irresponsabbli mmens u qalet li r-rimi ta' materjal splussiv permezz tal-ġbir bieb bieb mhuwiex sempliċement barra minn postu imma jista' jwassal għal konsegwenzi varji u anke għal reati kriminali serji. 3️⃣ bottijiet tal-gass jidaħħlu l-WasteServ permezz tal-ġbir tal-iskart riċiklabbli. Dan seta' kellu konsegwenzi… Posted by WasteServ on Thursday, April 29, 2021 Jirriżulta li każijiet bħal dawn għadhom realtà u dan ix-xahar biss permezz tal-ġbir tal-iskart riċiklabbli nstabu oġġetti perikolużi oħra, bħal skrataċ tas-snieter u flares tad-duħħan. WastServ rrappurtat il-każ lill-pulizija filwaqt li enfasizzat li se tkun qed tagħmel min kollox sabiex tissalvagwardja lill-ħaddiema tagħha, inkluż jekk ikun meħtieġ li tipprojbixxi l-aċċess għall-faċilitajiet tagħha lil dawk kollha li ma jkunux qed jagħmlu dak kollu possibbli biex jiżguraw li l-iskart li jiġi jkun sigur. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_608aeeb6a2113_rand.td-a-rec-img{text-align:left}.td_uid_3_608aeeb6a2113_rand.td-a-rec-img img{margin:0 auto 0 0}